Almajiri (namiji), Almajira (mace), na nufin Dalibi ko kuma mai neman ilimi. Dukkannin wanda yake a matsayar neman Ilimi koda kuwa a wanne fanni ne kamar ilimin Alkur'ani ko ma wanne irin bangare na ilimin ko wanne Addini ne ko kuma ilimin Boko ko na gargajiya ko na koyo a aikace to wannan sunan sa Almajiri. Saidai kuma akasari Hausawa na yima kalmar Almajiri fassarar mabaraci. Kamar yadda ake dan ganta yaran dake barin garuruwan su zuwa wadan su neman Ilimin Alkur'ani. Wannan kalma ta samo asali ne daga harshen Larabci, ta المهاجر wadda ke nufin 'wanda yayi hijira, watau ya tashi tsagwayam daga garin sa zuwa wani gari da niyyar samun sukunin yin bautar Allah ba tare da tsangwama ba. a. Almajirci Wannan ya hada sharudda guda uku: Ya kasan ce almajirin yana karkashin wata makarantar allo ce. Ya kasance almajirin yaro ne wanda bai kai shekaru goma sha takwas ba. Sannan kuma yana bara ko baran ce a gidaje domin samun abinci da sauran abubuwan rayuwa. b Bara. Neman taimako daga jama'a saboda talauci ko wata na kasa da mutum ke da ita.